open-index/open-wikipedia-markdown huggingface dataset:
ซัมเมอร์ไทม์กอน

**ซัมเมอร์ไทม์กอน** () เป็นซิงเกิลที่ 34 ของมาอิ คุรากิ ออกจำหน่ายวันที่ 31 สิงหาคม พ.ศ. 2553 เพลงดังกล่าวจะนำไปประกอบในอนิเมะยอดนักสืบจิ๋วโคนัน นอกจากนี้ยังนำไปใช้ในโฆษณาเครื่องสำอางเอสปริกพรีเชียสของโคเซะ (KOSE ESPRIQUE PRECIOUS) อีกด้วย
## ข้อมูลเพลง
ซัมเมอร์ไทม์กอน เป็นซิงเกิลลำดับที่ 34 ของไม คุรากิ ซึ่งมีการประกาศทางเว็บไซต์เมื่อกลางเดือนกรกฎาคม พ.ศ. 2553 โดยเพลงหลักคือซัมเมอร์ไทม์กอนจะนำไปใช้ประกอบรายการโทรทัศน์สองรายการ โดยลำดับแรกจะใช้เป็นเพลงเปิดอนิเมะยอดนักสืบจิ๋วโคนัน ลำดับที่ 29 โดยเริ่มเปลี่ยนเพลงในการออกอากาศรีมาสเตอร์ของยอดนักสืบจิ๋วโคนัน ตอนหน้าร้อนอันตรายของโซโนโกะ (ตอนจบ) ในวันที่ 7 สิงหาคม และจะเริ่มใช้เต็มรูปแบบ กล่าวคือมีภาพเปิดเรื่องพร้อมกับเพลงใหม่ ตั้งแต่ตอนที่ 583 ซึ่งออกอากาศวันที่ 14 สิงหาคม นับเป็นผลงานชิ้นที่ 11 ของเธอกับอนิเมะเรื่องนี้ นอกจากนี้ซัมเมอร์ไทม์กอนยังได้นำไปใช้ในโฆษณาเครื่องสำอางเอสปริกพรีเชียสของโคเซะอีกด้วย นับเป็นผลงานลำดับที่ 3 ที่ใช้กับโฆษณาโคเซะซึ่งเธอนำแสดงประกอบโฆษณาทุกครั้ง นอกจากนี้ยังเป็นเพลงประกอบในรายการ **Music Focus** ตลอดเดือนสิงหาคม ซิงเกิลนี้ขึ้นสู่อันดับ 1 ของโอริคอนซาร์ตประจำวันและอันดับที่ 4 ประจำสัปดาห์ เปิดตัวด้วยยอดขาย 25,332 ชุด อยู่ในโอริคอนซาร์ด 8 สัปดาห์ ยอดขายรวม 33,378 ชุด เป็นซิงเกิลลำดับที่ 201 ของปี 2010

## รายชื่อเพลง
# ซัมเมอร์ไทม์กอน (SUMMER TIME GONE)(4:17)
#: คำร้องโดยไม คุรากิ ทำนองโดยไอกะ โอโนะ เรียบเรียงโดยทาเคชิ ฮายามะ 
#: (คอรัสโดยชินอิจิโระ โอตะ จาก doa, ไอกะ โอโนะ และไม คุรากิ)
# เอนีแวร์ (Anywhere) (5:03)
#: คำร้องโดยไม คุรากิ (ภาษาอังกฤษโดยจอน คาริน) ทำนองและเรียบเรียงโดยเพอร์รี กีเยอร์และจอน คาริน
# ซัมเมอร์ไทม์กอน -Instrumental; ฉบับดนตรี-

## การนำไปใช้
*เพลงเปิดที่ 29 ของอนิเมะยอดนักสืบจิ๋วโคนัน (#1)
*โฆษณาเครื่องสำอางเอสปริกพรีเชียสของโคเซะ (#1)
*เพลงประกอบรายการ **Music Focus** ตลอดเดือนสิงหาคม(#1)
* อัลบั้ม **ฟิวเจอร์ คิส** (FUTURE KISS) (#1,#2)

## อ้างอิง

หมวดหมู่:ซิงเกิลในปี พ.ศ. 2552
หมวดหมู่:ซิงเกิลในปี พ.ศ. 2553
หมวดหมู่:เพลงของมาอิ คูรากิ
หมวดหมู่:เพลงประกอบอนิเมะยอดนักสืบจิ๋วโคนัน
วารีกุญชร

200px|thumb|วารีกุญชร ในพระราชพิธี
**วารีกุญชร** เป็นสัตว์ในป่าหิมพานต์ มีรูปร่างเป็นช้าง มีเท้าหน้า 2 เท้า และมีหางเป็นปลา (แต่ถ้าเป็นช้างที่มีเท้า 4 เท้า ด้านลำตัวและส่วนหางเป็นปลาทั้งหมด จะเรียกว่า กุญชรวารี)  อาศัยอยู่ในทะเลสีทันดร สามารถว่ายน้ำและดำน้ำได้ดี ประวัติของวารีกุญชรไม่มีที่มาอย่างแน่ชัด จิตรกรรมฝาผนังของวารีกุญชรมักเขียนบนฝาผนังของโบสถ์ตามวัดต่าง ๆ เช่น วัดช่องนนทรี ในกรุงเทพมหานคร หรือ วัดคงคาราม ในจังหวัดราชบุรี เป็นต้น

## การปรากฏเป็นข่าว
เรื่องราวของช้างน้ำ หรือ *วารีกุญชร* ได้ตกเป็นข่าวครึกโครมตามหน้าหนังสือพิมพ์ของไทยครั้งแรก เมื่อกลางปี พ.ศ. 2539 หลังจากการตกเป็นข่าวของนารีผล (มักกะลีผล) ว่ามีผู้ได้ซากของช้างน้ำมาจากชาวกะเหรี่ยง ที่ป่าชายแดนไทย-พม่า โดยซากของช้างน้ำนี้ มีลักษณะคล้ายช้าง แต่ขนาดจะเล็กจิ๋วจนสามารถวางบนฝ่ามือได้ เมื่อนำไปเอกซเรย์แล้ว พบว่าภายในมีโครงกระดูกต่าง ๆ เหมือนเป็นช้างจริงไม่มีผิด ซึ่งในเรื่องนี้ก็ได้มีบุคคลหลายฝ่ายออกมายืนยันว่า ช้างน้ำเป็นสัตว์ที่มีอยู่จริง เช่น พระภิกษุชาวไทยรูปหนึ่ง ได้อ้างว่า 

 

โดยเป็นสัตว์ในตำนานของชาวกะเหรี่ยง ที่เชื่อกันว่า 

จนกระทั่งในต้นปี พ.ศ. 2552 ช้างน้ำก็กลับมาเป็นข่าวอีกครั้ง เมื่อผู้ใหญ่บ้านของอำเภอแม่สอด จังหวัดตาก ได้ออกมาเปิดเผยว่า มีทหารของฝ่ายกะเหรี่ยงพุทธ ได้นำซากช้างน้ำมาขาย โดยเชื่อว่าหากนำมาขายที่ฝั่งไทยแล้ว จะมีราคาสูงถึง 3-5 ล้านบาท ผู้ที่ซื้อส่วนใหญ่มักจะซื้อมาเก็บไว้เป็นสิริมงคล รวมทั้งได้มีพระภิกษุชาวกะเหรี่ยงรูปหนึ่งในฝั่งพม่า ซึ่งอยู่ตรงกันข้ามกับอำเภอแม่สอด โดยกล่าวอ้างว่า 

 

และพระภิกษุรูปนี้ยังได้ยืนยันอีกว่า 

อย่างไรก็ตามในวันที่ 2 กันยายน ปีเดียวกันนี้ นายวราวุธ สุธีธร อดีตผู้อำนวยการสำนักวิจัยซากดึกดำบรรพ์และพิพิธภัณฑ์ธรณีวิทยา กรมทรัพยากรธรณี ได้เคยกล่าวถึงกรณีที่ชาวบ้านของ ตำบลวาเล่ย์ อำเภอพบพระ จังหวัดตาก ที่ได้พบสัตว์ประหลาดรูปร่างคล้ายช้างขนาดเล็กว่า 

 

ต่อมา รองศาสตราจารย์ สมโภชน์ ศรีโกสามาตร อาจารย์ประจำภาควิชาชีววิทยา คณะวิทยาศาสตร์ มหาวิทยาลัยมหิดล (ในขณะนั้น) ได้เคยกล่าวว่า 

## ดูเพิ่ม
*สัตว์หิมพานต์
*นารีผล

## อ้างอิง

หมวดหมู่:สัตว์ประหลาด
หมวดหมู่:สัตว์ในนิยาย
หมวดหมู่:ข่าวลือ
หมวดหมู่:สัตว์ในวรรณคดีไทย
เฮโรสตราตัส

**เฮโรสตราตัส** () เป็นชายหนุ่มผู้ซึ่งวางเพลิงเทวสถานอาร์ทีมิสที่เอฟาซัส ซึ่งเป็นหนึ่งในเจ็ดสิ่งมหัศจรรย์ของโลกยุคโบราณ (ปัจจุบันอยู่ทางตะวันตกของประเทศตุรกี) โดยมีจุดประสงค์เพื่อสร้างชื่อเสียงให้แก่ตนเองเมื่อวันที่ 21 กรกฎาคม 356 ปีก่อนคริสตกาล

แทนที่เขาจะพยายามหลีกเลี่ยงความรับผิดชอบต่อการกระทำของเขา เขากลับกล่าวอ้างด้วยความภูมิใจในความพยายามที่ได้จารึกชื่อของตนไว้ในประวัติศาสตร์ตลอดกาล เพื่อห้ามผู้แสวงหาชื่อเสียงที่มีความคิดคล้ายกัน ทางการเอฟาซัสจึงไม่เพียงแต่ประหารชีวิตเขาเท่านั้น แต่ยังได้ปฏิเสธที่จะกล่าวถึงชื่อของเขาภายใต้โทษประหารชีวิต หากแต่การกระทำดังกล่าวไม่อาจป้องกันเฮโรสตราตัสจากเป้าหมายของเขา เมื่อนักประวัติศาสตร์ยุคโบราณชื่อธีโอปอมปัส (Theopompus) ได้บันทึกเหตุการณ์และผู้กระทำผิดไว้ในหนังสือเฮลเลนนิกา (*Hellenica*)

ในเวลาต่อมา ชื่อของเขามักถูกใช้แทนผู้ที่ก่ออาชญากรรมเพื่อสร้างชื่อเสียงแก่ตนเอง

## อ้างอิง
* Borowitz, Albert. *Terrorism for Self-glorification: The Herostratos Syndrome*. Ohio: Kent State University Press, 2005.
* Smith, William, ed. (1870) ''Dictionary of Greek and Roman Antiquities'', V. 2, p. 439.   Scanned image, not text-searchable.

หมวดหมู่:บุคคลที่เกิดในศตวรรษที่ 4 ก่อนคริสตกาล
หมวดหมู่:การลบประวัติศาสตร์

หมวดหมู่:การทำลายทรัพย์สิน
เดอะโซเชียลเน็ตเวิร์ก

***เดอะโซเชียลเน็ตเวิร์ก*** () เป็นภาพยนตร์แนวดรามาที่กำกับโดย เดวิด ฟินเชอร์ และมี เควิน สเปซีย์ นักแสดงรางวัลออสการ์ เป็นผู้อำนวยการสร้างร่วม เนื้อหาเกี่ยวข้องกับประวัติการก่อตั้งเฟซบุ๊ก บริการเครือข่ายสังคมออนไลน์ชั้นนำของโลก ดัดแปลงจากหนังสือ "แบบว่า...บังเอิญรวย" (The Accidental Billionaires: The Founding Of Facebook, A Tale of Sex, Money, Genius, and Betrayal) ของเบ็น เมซริช นำแสดงโดย เจสซี ไอเซนเบิร์ก แอนดรูว์ การ์ฟิลด์ และจัสติน ทิมเบอร์เลค ประพันธ์ดนตรีประกอบโดย เทรนต์ เรซเนอร์ นักร้องนำวงไนน์อินช์เนลส์ และแอตติคัส รอสส์ กำหนดออกฉายในอเมริกาวันที่ 1 ตุลาคม พ.ศ. 2553 และในประเทศไทยวันที่ 2 ธันวาคม ปีเดียวกัน โดย โคลัมเบียพิกเจอส์ เป็นผู้จัดจำหน่าย

ภาพยนตร์ได้รับรางวัลจากสถาบันและองค์กรภาพยนตร์ต่างๆ เป็นจำนวนมาก ที่สำคัญได้แก่ รางวัลลูกโลกทองคำ 4 สาขา ได้แก่ ภาพยนตร์ชีวิตยอดเยี่ยม ผู้กำกับภาพยนตร์ยอดเยี่ยม บทภาพยนตร์ยอดเยี่ยม  และดนตรีประกอบยอดเยี่ยม นอกจากนี้ยงได้รับการเสนอชื่อเข้าชิงรางวัลออกสาร์ ครั้งที่ 83 จำนวน 8 สาขา ได้แก่ ภาพยนตร์ยอดเยี่ยม ผู้กำกับภาพยนตร์ยอดเยี่ยม นักแสดงนำชายยอดเยี่ยม (ไอเซนเบิร์ก) บทภาพยนตร์ยอดเยี่ยม  ดนตรีประกอบยอดเยี่ยม บันทึกเสียงยอดเยี่ยม ลำดับภาพยอดเยี่ยม และกำกับภาพยอดเยี่ยม

## อ้างอิง

## แหล่งข้อมูลอื่น
* 
* Screenplay 
* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่กำกับโดย เดวิด ฟินเชอร์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:เฟซบุ๊ก
หมวดหมู่:ภาพยนตร์ที่ถ่ายทำในรัฐแมสซาชูเซตส์
หมวดหมู่:ภาพยนตร์ที่มีฉากในรัฐแคลิฟอร์เนีย
ต้นไม้แบบทอดข้ามน้อยสุด

thumb|300px|right|ตัวอย่างการเชื่อมต่อโหนดแต่ละโหนดเข้าหากันด้วยน้ำหนักรวมน้อยที่สุดวิธีหนึ่งจากกราฟถ่วงน้ำหนัก

**ต้นไม้แผ่ทั่วที่น้อยที่สุด** คือ การเชื่อมต่อโหนดทุก ๆ โหนดในกราฟไม่มีทิศทางเข้าหากัน โดยแต่ละแขนของกราฟมีน้ำหนัก และเป้าหมายคือเชื่อมต่อด้วยน้ำหนักรวมน้อยที่สุด

หมวดหมู่:ทฤษฎีกราฟ
หมวดหมู่:ปัญหาฟังก์ชันพหุนาม
หมวดหมู่:ต้นไม้ทอดข้าม
การเรียงลำดับแบบเลือก

ในสาขาวิทยาการคอมพิวเตอร์ **การเรียงลำดับแบบเลือก** () เป็นขั้นตอนวิธีการเรียงลำดับอย่างง่ายโดยใช้วิธีการเปรียบเทียบ ทำงานโดยการหาค่าเหมาะสมที่สุด (ค่ามากสุดหรือน้อยสุด) ที่อยู่ในรายการส่วนที่ยังไม่เรียงและนำค่าเหมาะที่สุดนั้นมาต่อท้ายของส่วนที่เรียงแล้ว ก็จะทำให้ส่วนที่เรียงแล้วมีขนาดใหญ่ขึ้นทีละหนึ่งในแต่ละรอบการทำงาน ทำเช่นนี้จนไม่มีส่วนที่ยังไม่เรียงก็เสร็จ แต่ด้วยประสิทธิภาพเมื่อเกิดกรณีทั่วไปที่ O(n2) ทำให้ไม่เหมาะที่จะใช้ในกรณีที่มีข้อมูลในรายการเป็นจำนวนมาก แต่ถ้าหากปรับปรุงการหาค่าเหมาะสมที่สุดในรายการด้วยแถวคอยลำดับความสำคัญที่ทำให้เกิดผลด้วยโครงสร้างข้อมูลแบบฮีปทวิภาคจะเรียกว่าการเรียงลำดับแบบฮีป ซึ่งมีประสิทธิภาพดีกว่าที่ O(n log n)

## การวิเคราะห์
### ประสิทธิภาพ
การเรียงลำดับแบบเลือกไม่เพียงง่ายต่อการเข้าใจแล้ว ก็ง่ายต่อการวิเคราะห์ด้วยเพราะว่าข้อมูลที่อยู่ในรายการนั้นแทบไม่มีผลต่อการทำงานของการเรียงลำดับแบบเลือกเลย เริ่มด้วยส่วนของการเลือกค่าที่เหมาะสมที่สุด (มากสุดหรือน้อยสุด) จากข้อมูลส่วนที่ยังไม่เรียงนั้นหากในส่วนนี้มีข้อมูลอยู่ n ตัว ก็จะเปรียบเทียบอย่างน้อย n-1 ครั้ง เมื่อได้ค่าเหมาะสมที่สุดแล้วก็สลับกับตัวแรกของส่วนที่ยังไม่เรียง แล้วลดขนาดของส่วนที่ยังไม่เรียงลงหนึ่ง แล้วก็หาค่าเหมาะสมที่สุดใหม่อีกครั้ง และแน่นอนส่วนที่ยังไม่เรียงก็จะเหลือข้อมูล n-1 ตัว (ก็ต้องเปรียบเทียบ n-2 ครั้ง) ทำเช่นนั้นไปเรื่อย ๆ ดังนั้นจำนวนการเปรียบเทียบทั้งหมดเท่ากับ (n-1) + (n-2) + ... + 2 + 1 = n(n-1)/2 \in \theta (n^2)

### ตัวอย่างทีละขั้นตอน
การเรียงลำดับข้อมูลในรายการดังนี้ 33 2 12 44 7 14 29 ด้วยขั้นตอนวิธีแบบเลือก เริ่มต้นถือว่าทุกตัวในรายการยังไม่เรียง

**ครั้งที่ 1** หาตัวที่มีค่าน้อยที่สุดในรายการส่วนที่ยังไม่เรียงนั่นคือ 11 สลับกับตัวแรกของข้อมูลที่ยังไม่เรียงนั่นคือ 64”

(**64** 25 12 22 **11**) \to (**11** 25 12 22 **64**)

**ครั้งที่ 2** หาตัวที่มีค่าน้อยที่สุดนั่นคือ 12 สลับกับตัวแรกนั่นคือ 25

(11 **25** **12** 22 64) \to (11 **12** **25** 22 64)

**ครั้งที่ 3** หาตัวที่มีค่าน้อยที่สุดนั่นคือ 22 สลับกับตัวแรกนั่นคือ 25

(11 12 **25** **22** 64) \to (11 12 **22** **25** 64)

เรียงเสร็จเรียบร้อย

## การนำมาใช้งาน
### ตัวอย่าง[[รหัสเทียม]]

```pascal
begin selectionSort ( A คือ แถวลำดับที่จะถูกเรียง )
   for i = 0 to ขนาดของ(A) - 1
      ให้ตำแหน่งของค่าน้อยสุด คือ i
      for j = i+1 to ขนาดของ(A) - 1
	 if A[j] < A[ตำแหน่งของค่าน้อยสุด] then
	    ให้ตำแหน่งของค่าน้อยสุด คือ j
	 end if
      end for
      สลับ A[i] กับ A[ตำแหน่งของค่าน้อยสุด]
   end for
end
```


## อ้างอิง

หมวดหมู่:ขั้นตอนวิธีการเรียงลำดับ
หมวดหมู่:การเรียงแบบเปรียบเทียบ
เกรเกอรี ฟัน เดอร์วีล

**เกรเกอรี เคิร์ตลีย์ ฟัน เดอร์วีล** ()  เกิดเมื่อวันที่ 3 กุมภาพันธ์ ค.ศ. 1988 ที่กรุงอัมสเตอร์ดัม เป็นอดีตนักฟุตบอลชาวดัตช์ เขาเป็นแบ็กขวารุกที่มีความว่องไวในการวิ่งลงไปตำแหน่งข้าง ในปี 2010 ฟัน เดอร์วีลได้รับรางวัลโยฮัน ไกรฟฟ์ สาขานักเตะดาวรุ่ง ในเนเธอร์แลนด์ เขาเล่นให้ทีมชาติเนเธอร์แลนด์ครั้งแรกในเดือนกุมภาพันธ์ 2009 และมีส่วนร่วมในทีมเนเธอร์แลนด์ที่ได้เหรียญเงินในฟุตบอลโลก 2010 ที่แอฟริกาใต้ 

พ่อของเขาที่มีเชื้อสายดัตช์มาจากเกาะกือราเซา ขณะที่แม่ของเขามีเชื้อสายดัตช์

## อ้างอิง

หมวดหมู่:นักฟุตบอลชาวดัตช์
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในลีกเอิง
หมวดหมู่:ผู้เล่นในซือเปร์ลีก
หมวดหมู่:ผู้เล่นในเอเรอดีวีซี
หมวดหมู่:นักกีฬาจากอัมสเตอร์ดัม
หมวดหมู่:กองหลังฟุตบอล
อัลแบร์ท เบียร์ชตัท

**อัลแบร์ท เบียร์ชตัท** (; 8 มกราคม ค.ศ. 1848 – 18 กุมภาพันธ์ ค.ศ. 1902) ผู้เป็นจิตรกรอเมริกันเชื้อสายเยอรมันที่เกิดในประเทศเยอรมนี เป็นจิตรกรของสกุลศิลปะลุ่มแม่น้ำฮัดสันซึ่งเป็นขบวนการทางจิตรกรรมอันสำคัญขบวนการหนึ่งของประวัติศาสตร์การเขียนภาพในสหรัฐที่รุ่งเรืองอยู่ราวระหว่างกลางคริสต์ศตวรรษที่ 19 จุดเด่นของงานเขียนของโคลในรูปแบบการเขียนแบบลุ่มแม่น้ำฮัดสันและงานของตนเองอยู่ที่ความเป็นสัจจะและรายละเอียดของภูมิทัศน์และป่าเขาของสหรัฐตามแนวเขียนแบบศิลปะจินตนิยมและศิลปะธรรมชาตินิยม ในบรรยากาศที่แทบจะมีแสงเรืองรอง ซึ่งบางครั้งทำให้ได้ชื่อว่า "ศิลปะเรืองแสงแบบอเมริกัน" (Luminism American style) นอกจากนั้นแล้วอัลแบร์ท เบียร์ชตัท และทอมัส โมแรน ก็ยังจัดอยู่ในกลุ่มสกุลศิลปะเทือกเขาร็อคคีด้วย

เบียร์ชตัทเป็นจิตรกรผู้มีความเชี่ยวชาญในการเขียนภาพภูมิทัศน์ของอเมริกาตะวันตกอันงดงาม ที่ได้มาจากการร่วมเดินทางไปกับผู้ทำการขยายดินแดนไปยังตะวันตกหลายครั้ง แม้ว่าจะไม่ได้เป็นจิตรกรคนแรกที่ทำการบันทึกทิวทัศน์ดังกล่าวแต่เบียร์ชตัทเป็นจิตรกรชั้นนำคนสำคัญคนหนึ่งในการเขียนภาพของหัวข้อที่ว่าตลอดมาจนปลายคริสต์ศตวรรษที่ 19

## ระเบียงภาพ

ไฟล์:Gosnold at Cuttyhunk.jpg|*Gosnold at Cuttyhunk*ราว ค.ศ. 1858 พิพิธภัณฑ์วาฬนิวเบดฟอร์ดนิวเบดฟอร์ด, แมสซาชูเซตส์ 
ไฟล์:Albert Bierstadt - The Marina Piccola, Capri.jpg|*The Marina Piccdola, Capri*ราว ค.ศ. 1859หอศิลป์แอลไบรท์-น็อกซ์บัฟฟาโล, นิวยอร์ก
ไฟล์:Albert Bierstadt - The Rocky Mountains, Lander's Peak.jpg|*The Rocky Mountains: Lander's Peak*ค.ศ. 1863พิพิธภัณฑ์ศิลปะเมโทรโพลิทันนครนิวยอร์ก
ไฟล์:Bierstadt - Among the Sierra Nevada Mountains - 1868.jpg|*Among the Sierra Nevada Mountains, California*ค.ศ. 1868พิพิธภัณฑ์สมิธโซเนียนศิลปะอเมริกันวอชิงตัน ดี.ซี.
ไฟล์:Albert Bierstadt 001.jpg|*Lake Tahoe*ค.ศ. 1868), พิพิธภัณฑ์ศิลปะฟอกก์เคมบริดจ์, แมสซาชูเซตส์)
ไฟล์:AlbertBierstadt-San Francisco Bay.jpg|*San Francisco Bay*ค.ศ. ค.ศ. 1871-1873พิพิธภัณฑ์สมิธโซเนียนศิลปะอเมริกันวอชิงตัน ดี.ซี.


## อ้างอิง

## ดูเพิ่ม
* จิตรกรรมภูมิทัศน์
* ศิลปะจินตนิยม 
* ทัศนศิลป์ของสหรัฐ

## แหล่งข้อมูลอื่น

*White Mountain paintings by Albert Bierstadt 
*Museum of Nebraska Art MONA Moment
*Gallery of Bierstadt's Paintings 
* The Winterthur Library Overview of an archival collection on Albert Bierstadt.
*Albert Bierstadt Paintings Gallery  345 images online
* The R.W. Norton Art Gallery: Albert Bierstadt's Biography 
* Albert Bierstadt Monograph

หมวดหมู่:ชาวอเมริกันเชื้อสายเยอรมัน
หมวดหมู่:จิตรกรชาวเยอรมัน
หมวดหมู่:จิตรกรชาวอเมริกัน
หมวดหมู่:จิตรกรในคริสต์ศตวรรษที่ 19 
หมวดหมู่:จิตรกรสกุลศิลปะลุ่มแม่น้ำฮัดสัน
หมวดหมู่:จิตรกรจินตนิยม
หมวดหมู่:จิตรกรภูมิทัศน์
หมวดหมู่:บุคคลจากโซลิงเงิน
พระเมธังกรพุทธเจ้า

**พระเมธังกรพุทธเจ้า** เป็นพระพุทธเจ้าองค์ที่ ๒ ในสารมณฑกัปของเมื่อ 4 อสงไขยกับแสนกัปที่แล้ว

## ข้อมูลส่วนพระองค์
* **ฉายา** ผู้มียศใหญ่
* **บำเพ็ญบารมี** 16 อสงไขยแสนกัป
* **วรรณะ** กษัตริย์
* **พระราชบิดาและพระราชมารดา** พระเจ้าสุเมธและพระนางยโสธรา
* **พระนคร** เมขละ
* **ใช้ชีวิตฆราวาส** ๘,๐๐๐ ปี
* **ยานพหานะที่ใช้ออกผนวช** ไม่ระบุ 
* **บำเพ็ญเพียร** ครึ่งเดือน (ประมาณ ๑๕ วัน) 
* **ต้นไม้ตรัสรู้** ต้นทองกวาว (กิงสุกะ)
* **อายุขัย** ๙๐,๐๐๐ ปีมากกว่าพระโคตมพุทธเจ้า(พระพุทธเจ้าองค์ปัจจุบัน) ๘๙,๙๒๐ ปี 
* **พระวรกาย** ๑๘ ศอก

## อ้างอิง

## ดูเพิ่ม
* พระพุทธเจ้า
* พระพุทธเจ้าในอดีต

หมวดหมู่:พระพุทธเจ้าในอดีต
แดเนียล เฮนนีย์

**แดเนียล ฟิลลิป เฮนนีย์** () เกิดเมื่อวันที่ 28 พฤศจิกายน ค.ศ. 1979 เป็นนักแสดงชาวเกาหลี-อเมริกัน และเป็นนายแบบ เขาเกิดที่คาร์สันซิตี รัฐมิชิแกน แม่ของเขาเป็นชาวเกาหลี-อเมริกัน ส่วนพ่อของเขาเป็นชาวอเมริกันเชื้อสายอังกฤษ เฮนนีย์เริ่มทำงานเป็นนายแบบในสหรัฐอเมริกาในปี 2001 และทำงานในฝรั่งเศส อิตาลี ฮ่องกง ไต้หวัน ขณะที่เขายังเรียนอยู่ที่วิทยาลัย หลังจากนั้นปรากฏตัวครั้งแรกในเกาหลีใต้กับโฆษณาเครื่องสำอาง

เฮนนีย์แสดงละครเกาหลีใต้ เรื่อง *[[My Lovely Sam Soon|My Name is Kim Sam Soon]]*  จากนั้นเขาเริ่มปรับตัวด้านภาษาได้จึงเริ่มมีผลงานในรายการวาไรตี้โชว์อย่างเช่น *[[Family Outing]]*  

ในปี 2009 เขาแสดงในภาพยนตร์ฮอลลีวูดเรื่องแรกคือ *[[X-Men Origins: Wolverine]]* ในปีเดียวกันเขาแสดงในละครโทรทัศน์ทางช่องซีบีเอสที่ชื่อ "Three Rivers"

## ขนาดร่างกาย
* สูง 188cm,
* น้ำหนัก : 73kg,
*Otype เลือด,
*สำนักงาน Apple Of The Eye (2013,03,03)

## ผลงานการแสดง
### ซีรีส์
*** as undercover NCIS agent Paul Angelo; Season 5, Episode 21 (CBS, 2014)
**[[Revolution]]* as Peter Garner; Season 2, Episodes 13, 14, and 15 (NBC, 2014)
**[[Hawaii Five-0]]* as Michael Noshimuri (CBS, 2012) 
**[[The Fugitive: Plan B]]* as Kai (KBS2, 2010)
**[[Three Rivers (TV series)|Three Rivers]]* as David Lee (CBS, 2009)
**[[Spring Waltz]]* as Philip (KBS2, 2006)
**[[Hello Franceska]]* as Elizabeth's first love, Episodes 47 and 48 (MBC, 2005)
**[[My Lovely Sam Soon]]* as Dr. Henry Kim (MBC, 2005)

### ภาพยนตร์
**[[Big Hero 6 (film)|Big Hero 6]]* as Tadashi Hamada, พากย์ (2014)
**[[The Spy: Undercover Operation]]* as Ryan (2013)
**[[One Night Surprise]]* as Bill (2013)
**[[The Last Stand (2013 film)|The Last Stand]]* as Agent Phil Hayes (2013)
**[[Shanghai Calling]]* as Sam (2012)
**[[Papa (film)|Papa]]* as music producer cameo (2012)
**[[X-Men Origins: Wolverine]]* as Agent Zero (Hollywood debut, 2009)
**[[My Father]]* as James Parker (2007)
**[[Seducing Mr. Perfect]]* as Robin Heiden (2006)

## อ้างอิง

หมวดหมู่:นักแสดงเกาหลีใต้
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายเกาหลี
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:บุคคลจากรัฐมิชิแกน
หมวดหมู่:ผู้ได้รับรางวัลบลูดรากอนฟิล์ม สาขานักแสดงชายหน้าใหม่ยอดเยี่ยม
แอฟริกาเหนือของอิตาลี

**แอฟริกาเหนือของอิตาลี** () เป็นพื้นที่ซึ่งรวมเอาอาณานิคมและดินแดนในความปกครองของราชอาณาจักรอิตาลีในทวีปแอฟริกาเหนือ ตั้งแต่ ค.ศ. 1912 จนถึงช่วงสงครามโลกครั้งที่สอง  ประกอบด้วยดินแดนสองส่วนหลักคือตริโปลิเตเนียและไซเรไนกาตั้งแต่ ค.ศ. 1912 - 1934 หลังจากนั้นจึงรวมกันเป็นอิตาเลียนลิเบีย ผู้นำเผด็จการ มุสโสลินีเรียกดินแดนลิเบียในช่วงนั้นว่า "ชายฝั่งทั้งสี่ของอิตาลี" (Quarta Sponda)

นับตั้งแต่ ค.ศ. 1940 - 1940 อิตาลีได้พยายามพิชิตอียิปต์และตูนิเซียเพื่อขยายพื้นที่ของแอฟริกาเหนือของอิตาลี กองทัพของจอมพลเออร์วิน รอมเมลแห่งนาซีเยอรมนีได้รุกคืบในแอฟริกาเหนือจนประสบความสำเร็จในนามของอิตาลี อิตาลีจึงได้รับส่วนแบ่งสำคัญเป็นดินแดนด้านตะวันตกของอียิปต์ในปี ค.ศ. 1941 - 1942 และตูนิเซียใน ค.ศ. 1942 - 1943  ตูนิเซียได้ถูกรวมเป็นส่วนหนึ่งของชายฝั่งทั้งสี่ในเดือนพฤศจิกายน ค.ศ. 1942

ดินแดนแอฟริกาเหนือของอิตาลีได้สิ้นสภาพลงทั้งหมดจากการยึดครองของฝ่ายสัมพันธมิตรในปฏิบัติการคบเพลิงเมื่อ ค.ศ. 1943 โดยที่ตูนิเซียนั้นเป็นดินแดนสุดท้ายที่อิตาลีได้ครอบครองโดยพฤตินัยตราบจนกระทั่งกองกำลังสหรัฐอเมริกาและสหราชอาณาจักรตีตูนิเซียแตกเมื่อกลางปี ค.ศ. 1943 

หมวดหมู่:รัฐสิ้นสภาพในทวีปแอฟริกา
หมวดหมู่:รัฐสิ้นสภาพในประเทศอิตาลี
หมวดหมู่:อดีตอาณานิคมของอิตาลี
หมวดหมู่:อดีตอาณานิคมในทวีปแอฟริกา
สื่อดิจิทัล

**สื่อดิจิทัล** (ตรงกันข้ามกับสื่อแอนะล็อก) มักหมายถึงสื่ออิเล็กทรอนิกส์ซึ่งทำงานโดยใช้รหัสดิจิทัล ในปัจจุบัน การเขียนโปรแกรมตั้งอยู่บนพื้นฐานของเลขฐานสอง ในกรณีนี้ ดิจิทัล หมายถึงการแยกแยะระหว่าง "0" กับ "1" ในการแสดงข้อมูล คอมพิวเตอร์เป็นเครื่องจักรที่มักจะแปลข้อมูลดิจิทัลฐานสองแล้วจึงแสดงชั้นของเครื่องประมวลผลชั้นของข้อมูลดิจิทัลที่เหนือกว่า สื่อดิจิทัลเช่นเดียวกับสื่อเสียง วิดีโอ หรือเนื้อหาดิจิทัลอื่น ๆ สามารถถูกสร้างขึ้น อ้างอิงถึงและได้รับการแจกจ่ายผ่านทางเครื่องประมวลผลข้อมูลดิจิทัล สื่อดิจิทัลได้นำมาซึ่งการเปลี่ยนแปลงอย่างใหญ่หลวงเมื่อเทียบกับสื่ออนาล็อก

หมวดหมู่:สื่อมวลชน
หมวดหมู่:ศิลปะคอมพิวเตอร์
หมวดหมู่:เทคโนโลยีสื่อ
หมวดหมู่:ศิลปะร่วมสมัย
โรงเรียนคลองบ้านระกาศ

**โรงเรียนคลองบ้านระกาศ** เป็นสถานศึกษาขนาดเล็ก ที่เปิดสอนในระดับชั้นประถมศึกษา สังกัดสำนักงานคณะกรรมการประถมศึกษาแห่งชาติ กระทรวงศึกษาธิการ ตั้งอยู่ที่ 134 หมู่ 7 ตำบลบ้านระกาศ อำเภอบางบ่อ จังหวัดสมุทรปราการ 20000

## ประวัติโรงเรียน
**โรงเรียนคลองบ้านระกาศ** ตั้งอยู่เลขที่ 134 หมู่ที่ 7 ตำบลบ้านระกาศ อำเภอบางบ่อ จังหวัดสมุทรปราการ สร้างเมื่อ วันที่ 1 เดือนมิถุนายน พ.ศ. 2483    เปิดทำการสอนเมื่อวันที่ 5 เดือนพฤษภาคม พ.ศ. 2483 เดิมชื่อว่าโรงเรียนประชาบาลคลองบ้านระกาศ 3 เปิดสอนครั้งแรก มีครู 1 คน มีนักเรียน 26 คน สอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 ครูใหญ่คนแรกคือเสงี่ยม พิลาบูรณะ

โรงเรียนคลองบ้านระกาศสร้างขึ้นโดยรับบริจาคที่ดินจากฉิว แป้นเหมือน ด้วยเนื้อที่ 1 ไร่ 3 งาน 35 ตารางวา สร้างเป็นอาคารแบบศาลาคลุมดินทรงมะนิลา จากเงินบริจาคของประชาชนหมู่ 7 ตำบลบ้านระกาศ อำเภอบางบ่อ จังหวัดสมุทรปราการ ต่อมาวาด วัฒนานนท์ ได้บริจาคที่ดินเพิ่มเติม จำนวน 1 ไร่ 3 ตารางวา รวมปัจจุบันโรงเรียนคลองบ้านระกาศ มีที่ดิน 2 ไร่ 3 งาน 38 ตารางวา อาคารเรียนมีการเปลี่ยนแปลงมาตลอด จนถึงปัจจุบันโรงเรียนคลองบ้านระกาศมีอาคารเรียน 3 หลัง อาคารอเนกประสงค์ 1 หลัง บ้านพักครู 2 หลัง

วันจันทร์ที่ 18 พฤษภาคม พ.ศ. 2552 เวลา 18.40 น. พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุได้เสด็จไปทรงวางศิลาฤกษ์อาคารเรียนหลังใหม่

ปัจจุบันโรงเรียนเปิดสอนระดับก่อนปฐมวัย ชั้นอนุบาล 1-2 ระดับช่วงชั้นที่ 1 ป. 1-3 และช่วงชั้นที่ 2 ป. 4-6 มีผู้บริหารสถานศึกษา และผู้รักษาการในตำแหน่งรวม 20 คน โรงเรียนคลองบ้านระกาศ มีสภาพแวดล้อมเป็นชนบท ประชาชนส่วนใหญ่มีอาชีพเลี้ยงกุ้ง เลี้ยงปลาและรับจ้างในโรงงาน ฐานะทางเศรษฐกิจของคนในชุมชนอยู่ในฐานนะปานกลาง นักเรียนมีผลการเรียนแต่ละกลุ่มวิชาระดับปานกลาง โรงเรียนมีภูมิปัญญาท้องถิ่นเกี่ยวกับการเลี้ยงกุ้ง เลี้ยงปลา อาหารไทย และทอเสื่อ เอกลักษณ์ของโรงเรียนโดดเด่นเรื่องสิ่งแวดล้อม     

## ระดับชั้นที่เปิดสอน
โรงเรียนคลองบ้านระกาศ เปิดสอนชั้นประถมศึกษาปีที่ 1 ถึงชั้นประถมศึกษาปีที่ 6

## แหล่งข้อมูลอื่น

หมวดหมู่:โรงเรียนในจังหวัดสมุทรปราการ
หมวดหมู่:โรงเรียนที่ก่อตั้งในปี พ.ศ. 2483
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:สิ่งก่อสร้างในอำเภอบางบ่อ
มีฮาอิล เปลตนอฟ

**มีฮาอิล วาซิลเยวิช เปลตนอฟ** (; ) เป็นนักเปียโน วาทยกร และนักประพันธ์ดนตรีคลาสสิกชาวรัสเซีย

เปลตนอฟเกิดในครอบครัวนักดนตรีคลาสสิกจากเมืองอาร์กแองเจล ทางตอนเหนือของรัสเซีย บิดาเป็นนักแอคคอร์เดียน มารดาเป็นนักเปียโน เขาเริ่มเล่นดนตรีตั้งแต่เด็ก และเข้าแข่งขันได้รับรางวัลเหรียญทองจากการแข่งขันนานาชาติไชคอฟสกี้ ตั้งแต่อายุ 21 ปี เมื่อ ค.ศ. 1978

ในปี 1988 เขาได้พบกับมีฮาอิล กอร์บาชอฟ และสนิทสนมกันจนได้รับการสนับสนุนให้เป็นผู้อำนวยเพลงหลักคนแรกของวงรัสเซียนเนชั่นแนลออร์เคสตรา วงออร์เคสตราก่อตั้งใหม่ที่ได้รับการสนับสนุนจากรัฐบาลโซเวียต  ปัจจุบันเขาดำรงตำแหน่งผู้อำนวยการฝายคีตศิลป์  

งานบันทึกเสียงของเขา ส่วนมากเป็นผลงานของคีตกวีชาวรัสเซีย เช่น ปีเตอร์ อิลิช ไชคอฟสกี้, เซียร์เกย์ รัคมานีนอฟ, โมเดสต์ มูซอร์กสกี้, นิโคไล ริมสกี้-คอร์ซาคอฟ  เขาได้รับรางวัลแกรมมี่ในปี ค.ศ. 2005 จากการเรียบเรียงผลงานบัลเลต์เรื่องซินเดอเรลล่าของเซียร์เกย์ โปรโคเฟียฟ เป็นบทเพลงชุดสำหรับบรรเลงด้วยเปียโน 2 หลัง

## เรื่องอื้อฉาว
เมื่อวันที่ 6 กรกฎาคม พ.ศ. 2553 เปลตนอฟถูกตำรวจไทยจับกุมด้วยข้อหาข่มขืนกระทำชำเราเด็กชายอายุ 14 ปี ที่พัทยา เขาได้รับการประกันตัว และปฏิเสธข้อกล่าวหา  อย่างไรก็ตาม ข้อกล่าวหานั้นได้ถูกยกเลิกไปโดยเจ้าพนักงานตำรวจ ในวันที่ 28 กันยายน ปีเดียวกัน  

## อ้างอิง

## แหล่งข้อมูลอื่น
* Russian National Orchestra (English version)
* Mikhail Pletnev unofficial website

หมวดหมู่:คีตกวีชาวรัสเซีย
หมวดหมู่:วาทยกร
หมวดหมู่:นักเปียโนชาวรัสเซีย
หมวดหมู่:นักดนตรีคลาสสิก
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแคว้นอาร์ฮันเกลสค์
รหัสเทียม

**รหัสเทียม** () ใช้เป็นภาษากลางในการอธิบายขั้นตอนการทำงานของโปรแกรมและขั้นตอนวิธี การเขียนรหัสเทียมไม่มีหลักเกณฑ์ตายตัว สำคัญเพียงแต่เขียนให้ผู้อ่านเข้าใจ โดยปกติแล้วจะประยุกต์รูปแบบการเขียนและโครงสร้างมาจากภาษาคอมพิวเตอร์  แต่การเขียนรหัสเทียมจะเป็นลักษณะการเขียนคำอธิบายมากกว่าการเขียนเป็นคำสั่งต่าง ๆ และการเขียนรหัสเทียมนั้นมักจะไม่ใส่ใจในรายละเอียดการเขียนมากนัก เช่น อาจไม่มีขั้นตอนการประกาศตัวแปร เป้าหมายสำคัญของการเขียนรหัสเทียมคือทำลายกำแพงของภาษาลงไป การเขียนรหัสเทียมจึงไม่ใส่ใจในการเขียนไวยากรณ์ให้ถูกต้องตามหลักภาษา แต่จะเป็นไปตามใจของผู้เขียนมากกว่า

รหัสเทียมในอีกนัยหนึ่ง ก็คือ ผังงาน (flowchart) ซึ่งนำเสนอการทำงานของโปรแกรม และขั้นตอนวิธีในรูปแบบของแผนภาพ

หมวดหมู่:รหัสต้นทาง
ผังงาน

thumb|right|ตัวอย่างผังงานอย่างง่ายแสดงการแก้ปัญหาโคมไฟที่เปิดไม่ติด 
**ผังงาน** หรือ **โฟลว์ชาร์ต** () หรือผังงาน เป็นเครื่องมือแสดงขั้นตอน หรือกระบวนการทำงานที่กระชับ เข้าใจง่าย โดยใช้สัญลักษณ์ที่เป็นมาตรฐานเดียวกัน และใช้ข้อความสั้น ๆ อธิบายข้อมูล ผลลัพธ์ คำสั่ง หรือจุดตัดสินใจของขั้นตอน และเชื่อมโยงขั้นตอนเหล่านั้นด้วยเส้นที่มีลูกศรชี้ทิศทางการทำงานตั้งแต่เริ่มต้นจนจบกระบวนการ

ผังงานไม่เพียงแต่เน้นย้ำขั้นตอนก่อนและหลังกระบวนการเท่านั้น แต่ยังช่วยอธิบายความสัมพันธ์ระหว่างขั้นตอนเหล่านั้นผ่านกระบวนการที่มีเหตุผลอีกด้วย ผังงานสร้างภาพรวมของกระบวนการทั้งหมด ผังงานเป็นเครื่องมือที่สมบูรณ์แบบสำหรับการทำความเข้าใจข้อมูลที่กระจัดกระจาย

## รูปแบบของผังงาน
โครงสร้างของผังงาน หรือ Flowchart สามารถแบ่งได้เป็น  3  รูปแบบคือ

* การทำงานแบบตามลำดับ (Sequence Flowchart)
* การเลือกกระทำตามเงื่อนไข (Selection Flowchart)
* การทำซ้ำ (Iteration Flowchart)

## สัญลักษณ์ต่าง ๆ
### จุดเริ่มต้นและจุดสิ้นสุด
แสดงด้วยรูปวงกลม รูปวงรี หรือรูปสี่เหลี่ยมมุมบน ภายในนิยมใช้คำว่า "Start" สำหรับจุดเริ่มต้น และ "End" สำหรับจุดสิ้นสุด

### ลูกศร
ลูกศรเป็นตัวกำหนดทิศทางการทำงานของโปรแกรมจากบนลงล่าง จากซ้ายไปขวาโดยเรียงตามลำดับ

### ประมวลผล
ใช้กล่องสี่เหลี่ยมผืนผ้า ภายในเขียนคำสั่งต่าง ๆ หรือ การกำหนดค่าข้อมูล

### รับค่าเข้า และแสดงผล
ใช้กล่องสี่เหลี่ยมด้านขนาน ยกตัวอย่างเช่น ภายในเขียน "Get X" เพื่อรับค่า X; เขียน "Display X" เพื่อแสดงผลค่า X
### ตัดสินใจ
ใช้กล่องสี่เหลี่ยมข้าวหลามตัด และภายในเขียนประโยคที่มีค่าความจริง เป็น "จริง" หรือ "เท็จ" และแบ่งลูกศรออกเป็น 2 ข้างคือ เส้นทางการทำงานเมื่อ ประโยคดังกล่าวเป็น "จริง" และ เส้นทางการทำงานเมื่อประโยคดังกล่าวเป็น "เท็จ"

### แสดง/รับข้อมูลแบบไม่จำเพาะต่ออุปกรณ์
ใช้สัญลักษณ์รูปสี่เหลี่ยมด้านขนาน ภายในระบุว่าเป็นข้อมูลเข้า (Input) หรือข้อมูลออก (Output) รวมทั้งข้อมูลที่ต้องการนำเข้าหรือแสดงผล

## อ้างอิง

หมวดหมู่:เครื่องมือควบคุมคุณภาพ
หมวดหมู่:แผนภาพ
หมวดหมู่:การสื่อสารเชิงเทคนิค
หมวดหมู่:การเขียนโปรแกรม
หมวดหมู่:สิ่งประดิษฐ์ของสหรัฐ
แรงปฏิกิริยา (ฟิสิกส์)

ตามหลักกลศาสตร์แบบนิวตัน กฎข้อสามของกฎการเคลื่อนที่ของนิวตันกล่าวว่าแรงใดๆ ย่อมเกิดเป็นคู่เสมอ เมื่อวัตถุที่หนึ่งออกแรงกระทำกับวัตถุที่สอง วัตถุที่สองย่อมออกแรงกระทำกับวัตถุที่หนึ่งในขนาดเท่ากันแต่ทิศทางตรงกันข้ามเสมอ ส่วนใหญ่บรรยายกฎนี้ไว้ว่า "ทุกแรงกิริยา (action) ย่อมมีแรงปฏิกิริยา (reaction) ซึ่งมีขนาดเท่ากัน แต่มีทิศตรงข้ามกันเสมอ" การเรียกแรงแต่ละแรงในคู่แรงใดๆ ว่าแรงกิริยา หรือ**แรงปฏิกิริยา** เป็นการสมมติเท่านั้น เราอาจเรียกแรงใดแรงหนึ่งว่าแรงกิริยา แล้วเรียกอีกแรงว่าแรงปฏิกิริยาได้เช่นกันเสมอ
หมวดหมู่:ฟิสิกส์
เปบทิโดไกลแคน

thumb|โครงสร้างของเปบทิโดไกลแคน
250px|thumb|การทำงานของ Penicillin binding protein จับกับผนังเซลล์ของแบคทีเรียที่สร้างขึ้นใหม่

**เปบทิโดไกลแคน** () หรือ **มูรีน** (murein) เป็นพอลิเมอร์ของน้ำตาล และกรดอะมิโน เป็นองค์ประกอบของผนังเซลล์ที่อยู่ด้านนอกของเยื่อหุ้มเซลล์ชั้นนอกของแบคทีเรีย มีลักษณะคล้ายกับตาข่าย  ประกอบด้วยโพลีแซคคาไรด์ของ N-acetylglucosamine และ N-acetylmuramic acid ต่อกันด้วยพันธะ β1→4

ยาปฏิชีวนะบางชนิดเช่นเพนนิซิลลินรบกวนการสร้างเปบทิโดไกลแคนในแบคทีเรียโดยยับยั้งการทำงานของเอนไซม์ เช่น transpeptidase 
## อ้างอิง

## แหล่งข้อมูลอื่น
* Diagrammatic representation of peptidoglycan structures.

หมวดหมู่:ชีววิทยา
ร็อคแมน X คอมมานด์มิชชัน

***ร็อคแมน X: คอมมานด์มิชชัน*** () หรือ ***เมก้าแมน X: คอมมานด์มิชชัน*** () เป็นวิดีโอเกมจากซีรีส์*[[ร็อคแมน X]]* ผลิตโดยบริษัทแคปคอม ซึ่งมีลักษณะต่างจากซีรีส์ก่อนหน้าโดยมีรูปแบบเป็นโรลเพลย์อิงเกมมากกว่าแอ็คชั่นเกมแบบฉายด้านข้าง

## เนื้อเรื่องย่อ
*ร็อคแมน X: คอมมานด์มิชชัน* เป็นเหตุการณ์ที่เกิดขึ้นในปี 22XX เมื่อมีสสารชื่อ "ฟอร์ซเมทัล" ได้ถูกสกัดออกมาจากอุกกาบาตขนาดเล็ก แล้วนำเทคโนโลยีนี้ไปใช้ในการปฏิวัติกับทางวิศวกรรมเรพพริลอยด์ ในจิกะซิตี้ซึ่งเป็นเกาะเทียมกลางทะเล ได้สร้างขึ้นโดยมีจุดมุ่งหมายในการทำขุดแร่และหลอมละลายเมทัลฟอร์ซ ทุกอย่างเป็นไปด้วยดีจนกระทั่งกำลังอาวุธของเหล่าเรพพริลอยด์ได้เปิดการโจมตีบนเกาะแห่งนี้ เอพไซลอนซึ่งเป็นผู้นำ"อิเรกูลาร์"โดยรัฐบาล กับทีม"อิเรกูลาร์ฮันเตอร์" ได้ถูกสังหารโดยพันเอกเรดิปส์ที่จิกะซิตี้ ตามคำสั่งเพื่อทำการกบฏต่อเอพไซลอน ร็อคแมน X, ซีโร่ และชาโดว์เดินทางมายังซากปรักหักพัง ก่อนที่จะเริ่มในศึกแตกหัก เอ็กซ์ได้ออกสู้ในเส้นทางของเขาก่อนที่จะทำการร่วมมือกับซีโร่ในภายหลัง

## รูปแบบการเล่น

## ตัวละคร
### กลุ่มเจ็ดนักรบ
***เอ็กซ์** (エックス, X)
***ซีโร่** (ゼロ, Zero)
***เอ็กเซล** (アクセル, Axl)
* **สไปเดอร์** (スパイダー, Spider)
* **แมสสิโม** (マッシモ, Massimo)
* **มาริโน่** (マリノ, Marino)
* **ชินามอน** (シナモン, Cinnamon)
### เรสซิเดนต์
***อาร์ชิฟอน** (アル=シフォン長官, Chief R-Chiffon)
***เอล** (エール, Aile)
***นานะ** (ナナ, Nana)

## การตอบรับ

*ร็อคแมน X: คอมมานด์มิชชัน* ได้รับการตอบรับในเกณฑ์ปานกลางจากนักวิจารณ์ โดยในเวอร์ชันเพลย์สเตชัน 2 ได้รับการตอบรับจากเว็บไซต์เกมแรงกิงส์ที่ 69% และ 69 เต็ม 100 จากเมตาคริทิค ส่วนในเวอร์ชันเกมคิวบ์ได้รับคะแนนลดลงเล็กน้อยโดยอยู่ที่ระดับ 68% และ 67 เต็ม 100 ตามลำดับ ส่วนระบบการต่อสู้ได้รับการยกย่องโดยทั่วไป โดยแนวคิดการกดปุ่มร่วมกันในการดึงเทคนิคหรือพัฒนาพลังทางเทคนิคที่ได้รับการกล่าวว่าเป็นไฮไลท์ของเกม ในขณะที่ข้อตำหนิที่พบคือระยะยาวของเกม

## อ้างอิง

## แหล่งข้อมูลอื่น
* Capcom Global website
* Official website  

หมวดหมู่:ร็อคแมน X
หมวดหมู่:เกมสำหรับเพลย์สเตชัน 2
หมวดหมู่:วิดีโอเกมเล่นตามบทบาท
หมวดหมู่:วิดีโอเกมซูเปอร์ฮีโร
อารามบอนวาล (จังหวัดอาแวรง)

**อารามบอนวาล** () มีชื่อเต็มว่า**อารามแม่พระแห่งบอนวาล** () เป็นแอบบีย์ของคณะซิสเตอร์เชียน ตั้งอยู่ที่เมืองเลอแกรอล จังหวัดอาแวรง แคว้นอ็อกซีตานี ประเทศฝรั่งเศส ในปัจจุบันเป็นของนักพรตหญิงคณะแทรปพิสต์

## ประวัติ
อารามบอนวาลก่อตั้งขึ้นในปี ค.ศ. 1147 โดยนักพรตจากอารามมาซ็องที่รูแอร์กในแคว้นโรนาลลป์ ชื่ออารามแปลว่า "หุบเขาอันสวยงาม" หลังจากก่อตั้งขึ้นได้ไม่นานอารามบอนวาลก็มีสร้างตัวจนมีฐานะและอำนาจขึ้นมาอย่างรวดเร็ว ที่เห็นได้จากการเป็นเจ้าของที่ดินและอสังหาริมทรัพย์มากมายทั่วประเทศฝรั่งเศส

เมื่อมาถึงกลางคริสต์ศตวรรษที่ 14 แอบบีก็ประสบกับความเสื่อมโทรมที่เป็นผลสะท้อนมาจากแบล็กเดท และมาได้รับความเสียหายและสูญเสียทรัพย์สินอีกระหว่างสงครามร้อยปี เมื่อรูแอร์กถูกมอบให้แก่ฝ่ายอังกฤษในปี ค.ศ. 1360 ตามข้อตกลงในสนธิสัญญาเบรตีญี ตัวเมืองและแอบบีย์ถูกปล้นและสร้างความเสียหาย และแม้ว่าบอนวาลจะได้รับการสร้างเสริมทางการทหารแต่ก็ไม่อาจจะต้านทานการรุกรานของทั้งกองทหารอังกฤษและโจรชาวฝรั่งเศสเอง

หลังจากนั้นบอนวาลก็ตกอยู่ในสภาวะที่เสื่อมโทรมลงโดยลำดับ แต่กระนั้นเมื่อมาถึงคริสต์ศตวรรษที่ 17 บอนวาลก็ได้รับเลือกให้เป็นสถานที่สำหรับฝึกนักพรตใหม่จากอารามซิสเตอร์เชียนทุกแห่งในบริเวณตะวันตกเฉียงใต้ของฝรั่งเศส ระหว่างการปฏิวัติฝรั่งเศสนักพรต 13 องค์สุดท้ายของแอบบีย์ก็จำต้องออกจากอารามในปี ค.ศ. 1791 ตัวแอบบีย์และทรัพย์สินถูกประเมินขาย และหินที่ใช้ในการก่อสร้างก็ถูกรื้อนำไปใช้ในการสร้างสิ่งก่อสร้างอื่น (Spolia)

## ปัจจุบัน
ในปี ค.ศ. 1875 นักพรตหญิงคณะแทรปพิสต์มารื้อฟื้นแอบบีขึ้นอีก และทำการเปิดโรงงานผลิตช็อกโกแลต และติดตั้งกังหันน้ำเพื่อผลิตไฟฟ้าใช้ ในปี ค.ศ. 1902 นักพรตหญิงจากแอบบีย์นี้ก็ไปก่อตั้งอารามบง-คงซีเอลในเกแบ็ก ประเทศแคนาดา

ในปัจจุบันอารามน็อทร์-ดามแห่งบอนวาลมีนักพรตหญิงจำพรรษาอยู่ด้วยกันทั้งสิ้น 30  คนที่มีอายุตั้งแต่ 29 ไปจนถึง 98 ปี

## อ้างอิง

* Bonneval Abbey website 
*Abbayes en France: Bonneval 
*Cistercian Order of the Strict Observance official website (Trappists)
*Main Reference: *Cartulaire de l’Abbaye de Bonneval*, P.-A. Verlaguet ed., Rodez, Carrère, 1938.

## ดูเพิ่ม
* แอบบี

## แหล่งข้อมูลอื่น

หมวดหมู่:สถาปัตยกรรมโรมาเนสก์
บอนวาล
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:สิ่งก่อสร้างในจังหวัดอาแวรง
เฮิรตซ์

[thumb|right|300px|[Sine wave|คลื่นไซน์ในความถี่ที่แตกต่างกัน]]
[thumb|236px|บนลงล่าง: ไฟที่กระพริบใน[ความถี่ , 1.0&nbsp;Hz และ 2.0&nbsp;Hz นั่นคือที่เวลา 0.5, 1.0 และ 2.0 วินาทีตามลำดับ ไฟจะกระพริบ 1 ครั้ง เวลาในการกระพริบแต่ละครั้งสามารถหาได้จาก &nbsp;*คาบ*&nbsp;(T)&nbsp; ซึ่งสูตรคือ  (แปรผกผันกับ *f*) นั่นคือเวลา 2, 1 และ 0.5 วินาทีตามลำดับ]]

**เฮิรตซ์** () เป็นหน่วยอนุพัทธ์เอสไอ (SI) ซึ่งเป็นหน่วยของค่าความถี่ โดย 1 Hz คือ ความถี่ที่เท่ากับ 1 ครั้ง ต่อวินาที (1/s) หรือ :1 Hz = 1/S ดังนั้น 50 Hz หมายถึงมีความถี่เท่ากับ 50 ครั้งต่อ 1 วินาที

หน่วยความถี่อื่น ๆ ได้แก่ เรเดียนต่อวินาที (radian/second, rad/s) และรอบต่อนาที (revolutions per minute, RPM)

ชื่อหน่วยเฮิรตซ์มาจากชื่อนักฟิสิกส์ชาวเยอรมัน ชื่อ ไฮน์ริช แฮทซ์ เป็นนักวิทยาศาสตร์ทางด้านแม่เหล็กไฟฟ้า

หน่วยเฮิรตซ์ได้กำหนดครั้งแรกใน พ.ศ. 2473 (ค.ศ. 1930) แล้วเริ่มมาใช้แทน หน่วย รอบต่อวินาที (cycle per second หรือ cps) ในปี พ.ศ. 2503 (ค.ศ. 1960) ต่อมาในปี พ.ศ. 2513 (ค.ศ. 1970) หน่วย Hz ได้ใช้ทดแทนการใช้ cps แทบทั้งหมด

## หน่วยพหุคูณ

## อ้างอิง

หมวดหมู่:หน่วยวัด
หมวดหมู่:วิทยุสมัครเล่น
หมวดหมู่:หน่วยอนุพัทธ์เอสไอ
แบคทีเรียแกรมบวก

[right|thumb|250px|ภาพใต้กล้องจุลทรรศน์ของ ''[Staphylococcus aureus* แบคทีเรียแกรมบวกที่อยู่เป็นกลุ่ม ]]
[[ไฟล์:Gram-positive cellwall-schematic.png|thumb|250px|right|โครงสร้างของผนังเซลล์แบคทีเรียแกรมบวก]]

*'แบคทีเรียแกรมบวก''' () เป็นแบคทีเรียที่ย้อมติดสีม่วง (คริสตัลไวโอเลต) ในการย้อมสีแกรม ซึ่งตรงข้ามกับแบคทีเรียแกรมลบที่ไม่ติดสีม่วงของคริสทัลไวโอเลต แต่จะติดสีของสีที่สอง (ซาฟรานินหรือฟุคซีน) แบคทีเรียแกรมบวกสามารถรักษาสีของคริสทัลไวโอเลตได้เพราะในผนังเซลล์มีเปบทิโดไกลแคนมาก และไม่มีเยื่อหุ้มชั้นนอกแบบที่พบในแบคทีเรียแกรมลบ

## อ้างอิง

## แหล่งข้อมูลอื่น
* 3D structures of proteins associated with plasma membrane of Gram-positive bacteria
* 3D structures of proteins associated with cell wall of Gram-positive bacteria
* Gram Staining Procedure and Images

หมวดหมู่:วิทยาแบคทีเรีย

หมวดหมู่:การย้อมสี
อาหารอิตาลี

[thumb|[พิซซา เอกลักษณ์ของอาหารอิตาลี]]
left|thumb|200px|รีซอตโตกับถั่ว

**อาหารอิตาลี** เป็นอาหารประจำชาติของประเทศอิตาลี แบ่งตามประเภทของอาหารในแต่ละมื้อได้ดังนี้
* อาหารว่างและของกินเล่นระหว่างมื้อ ที่เป็นที่รู้จักดีคือพิซซา โดยพิซซาในอิตาลีจะเป็นแผ่นแป้งอบทาซอสมะเขือเทศ แต่งหน้าด้วยเนื้อสัตว์ มะเขือเทศ หรือเห็ด เน้นที่ชีสยืดเหนียวด้านบน
* อาหารเรียกน้ำย่อยหรืออันตีปัสโต (Antipasto) ถ้าเป็นเมืองตามชายฝั่งทะเลจะเน้นอาหารทะเลสด ส่วนทางตอนในจะเป็นไส้กรอกหรือแฮม กินกับผักสดและผักชุบแป้งทอด มิฉะนั้นจะเป็นขนมปังกระเทียมหรือซุปต่าง ๆ นอกจากนั้น อาหารเรียกน้ำย่อยยังรวมไปถึงพาสตานานาชนิดและข้าวแบบอิตาลีที่เรียกว่ารีซอตโต 
* อาหารจานหลัก ส่วนใหญ่จะเป็นเนื้อสัตว์ล้วนที่ปรุงด้วยวิธีการต่าง ๆ กินคู่กับผักและมันฝรั่ง ถ้าเป็นเมืองชายฝั่งทะเลจะเน้นเนื้อปลา ถ้าเป็นทางตอนเหนือจะเน้นเนื้อวัวและเนื้อแกะ
* ของหวาน ของหวานที่พบบ่อย ได้แก่ ไอศกรีมที่กินกับผลไม้สด ปันนาค็อตตา และซาบาโยเน
## อ้างอิง
* Italian cuisine. กทม. แม่บ้าน. 2552. หน้า 16 - 19

## แหล่งข้อมูลอื่น

* Trentino-Alto Adige cuisine 


หมวดหมู่:อาหารยุโรป
หมวดหมู่:มรดกภูมิปัญญาทางวัฒนธรรมของมนุษยชาติ
นกเขาใหญ่

**นกเขาใหญ่** หรือ **นกเขาหลวง** เป็นนกชนิดหนึ่งในวงศ์นกพิราบและนกเขา (Columbidae) มีถิ่นอาศัยในเอเชียทางใต้จากประเทศปากีสถาน อินเดีย และ ศรีลังกา  ทางตะวันออกถึงตอนใต้ของประเทศจีนและเอเชียตะวันออกเฉียงใต้

## การกระจายพันธุ์
เป็นนกชนิดที่พบบ่อยและแพร่หลายในป่าเปิด พื้นที่การเกษตร และในเมือง ถูกนำเข้าสู่รัฐฮาวายและตอนใต้ของรัฐแคลิฟอร์เนีย นอกจากประเทศสหรัฐอเมริกาแล้ว ยังมีการนำนกเข้าสู่ประเทศสิงคโปร์, ประเทศฟิลิปปินส์, ทางเหนือของประเทศอินโดนีเซีย, ประเทศออสเตรเลีย และ ประเทศนิวซีแลนด์ ในประเทศออสเตรเลียนกถูกนำเข้ามาที่เมลเบิร์นในคริสต์ทศวรรษที่ 1860 และมีการกระจายพันธุ์แทนที่นกเขาพื้นเมือง

## ลักษณะ
นกเขาใหญ่มีหางยาว ลำตัวเพรียว ยาว 28-32 เซนติเมตร มีสีน้ำตาลอมแดง ขนปีกออกดำมีขอบสีเทาด้านใน หน้าและท้องส่วนล่างมีสีเทา มีแถบสีดำจุดขาวคาดบริเวณคอด้านหลังซึ่งไม่พบในนกวัยอ่อน ขาสีแดง

ร้องเสียงต่ำดัง "วุ่ก-วุก-ครู่" หรือ "วุ่ก-วุก ครู่, คุก"

## พฤติกรรม
thumb|นกเขาใหญ่ขณะแต่งขนและอาบแดด
นกเขาใหญ่กินเมล็ดธัญพืชเป็นอาหาร ชอบอาศัยอยู่ตามทุ่งนา ป่าโปร่ง แหล่งที่มีการเพาะปลูกพืชไร่ มักอยู่เป็นคู่และขันคูในตอนเช้าเย็น มักลงมาหากินตามพื้นดิน เวลาขันจะมีเสียงไพเราะ จึงนิยมนำนกเขาชนิดนี้มาเลี้ยงกันอย่างแพร่หลาย ผสมพันธุ์ในช่วงเดือนพฤษภาคม-มิถุนายน ทำรังอยู่บนต้นไม้ใหญ่ โดยใช้กิ่งไม้ขัดสานกันทำให้เป็นแอ่งเพื่อวางไข่ ปกติจะวางไข่ครั้งละ 2-3 ฟอง

## อ้างอิง

* Grimmett: *Birds of India*. Inskipp and Inskipp, ISBN
* Pizzey and Knight: *Field Guide to the Birds of Australia*. Angus & Robertson, ISBN
* Trounsen and Trounsen: *Australian Birds: A Concise Photographic Field Guide*. Cameron House. ISBN.

## แหล่งข้อมูลอื่น
* Birds In Backyards

หมวดหมู่:วงศ์นกพิราบและนกเขา
หมวดหมู่:นกที่พบในประเทศไทย
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศนิวซีแลนด์
หมวดหมู่:นกที่พบในประเทศออสเตรเลีย
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
น้ำหนักสมมูล

thumb|right|ตารางน้ำหนักสมมูลของธาตุตีพิมพ์ใน ค.ศ. 1866

**น้ำหนักสมมูล** () หมายถึง น้ำหนักสมมูลของธาตุ โมเลกุล หรือสารต่างๆ ซึ่งน้ำหนักสมมูลของธาตุ โมเลกุลของสารต่างๆนั้นคิดได้จาก

น้ำหนักสมมูล = น้ำหนักอะตอม/จำนวนประจุไฟฟ้า

น้ำหนักสมมูล = น้ำหนักโมเลกุล/จำนวนประจุไฟฟ้า

หมวดหมู่:เคมีพอลิเมอร์
หมวดหมู่:ปริมาณสารสัมพันธ์
โรเมโอและจูเลียต (โปรโคเฟียฟ)

**โรเมโอและจูเลียต** โอปุส 64 (; , Op. 64) เป็นบัลเลต์ประกอบดนตรีโดยเซียร์เกย์ โปรโคเฟียฟ คีตกวีชาวรัสเซีย  ดัดแปลงจากบทละครโศกนาฏกรรมเรื่องโรเมโอและจูเลียตของวิลเลียม เชกสเปียร์  เป็นบัลเลต์เรื่องหนึ่งที่ประสบความสำเร็จ ต่อมาโปรโกเฟียฟให้ตัดทอนดนตรีที่ประพันธ์ ออกมาเป็นสวีตสามชุดสำหรับบรรเลงด้วยวงออร์เคสตรา และเปียโน

โปรโกเฟียฟเริ่มประพันธ์บัลเลต์ชิ้นนี้จากคำแนะนำของ เอเดรียน ปิโอทรอฟสกี และเซอร์เก แรดลอฟ  สำหรับจัดแสดงโดยคณะคิรอฟบัลเลต์  แล้วเสร็จเมื่อเดือนกันยายน ค.ศ. 1935 บัลเลต์ฉบับดั้งเดิมมีตอนจบแบบสุขนาฏกรรม สร้างความไม่พอใจให้กับนักแสดง และยืนยันให้เปลี่ยนตอนจบเป็นโศกนาฏกรรมเหมือนในบทประพันธ์ต้นฉบับ  จัดแสดงรอบปฐมทัศน์ที่โรงละคร Mahen Theatre เชโกสโลวาเกีย เมื่อวันที่ 30 ธันวาคม ค.ศ. 1938   

บัลเลต์ชุดนี้มีท่อนดนตรีที่ได้รับความนิยม  มาจากองก์ที่ 1 ฉากที่ 2 มีชื่อเรียกว่า "มอนตะคิวและคาปุเล็ต" ()  บางครั้งรู้จักในชื่อว่า "Dance of the Knights"  มีทำนองที่ให้บรรยากาศมืดหม่น มีผู้นิยมนำไปใช้ประกอบภาพยนตร์โดยสื่อความหมายถึงสหภาพโซเวียต  เคยถูกนำในประกอบภาพยนตร์เรื่อง *[[คาลิกูลา]]* (1979) ของตินโต บราส และใช้เป็นเพลงธีมในสนามเหย้าของสโมสรฟุตบอลซันเดอร์แลนด์ 

## อ้างอิง

## แหล่งข้อมูลอื่น

*Listen to the Dance of the Knights 

หมวดหมู่:บัลเลต์โดยเซียร์เกย์ โปรโคเฟียฟ
หมวดหมู่:ผลงานของ เซียร์เกย์ โปรโคเฟียฟ
หมวดหมู่:งานประพันธ์ดนตรีสำหรับวงออร์เคสตราและออร์แกน
คะเซะโนะลาลาลา

**คะเซะโนะลาลาลา** () เป็นซิงเกิลลำดับที่ 17 ของไม คุรากิ นำไปใช้ในอนิเมะยอดนักสืบจิ๋วโคนัน มีรหัสซีดีคือ GZCA-7022

## ข้อมูลเพลง
ซิงเกิลนี้เป็นซิงเกิลลำดับที่ 17 ของ ไม คุรากิ ออกจำหน่ายเมื่อวันที่ 28 พฤษภาคม พ.ศ. 2546 ยอดขายสัปดาห์แรกที่อันดับ 3 ซึ่งขายได้ 60,052 ชุด อยู่ในโอริคอนซาร์ด 9 สัปดาห์ ยอดขายรวม 96,198 ชุด และมีการนำซิงเกิลดังกล่าวมาใช้ในอนิเมะยอดนักสืบจิ๋วโคนันเป็นเพลงเปิดที่ 12 ของเรื่องนี้ ใช้ตั้งแต่ตอนที่ 306-332 จำนวน 27 ตอน ตั้งแต่วันที่ 20 มกราคม -18 สิงหาคม พ.ศ. 2546

เพลงนี้ประพันธ์โดยไม คุรากิ และฮารุฮาตะ มิชิยะ โดยมี ไดสุเกะ อิเคดะ เป็นโปรดิวเซอร์รหัสเพลงคือ GZCA-7022 ราคาขาย 1,000 เยน

## รายชื่อเพลง
* 1.คาเซะโนะลาลาลา (4:23)
คำร้อง ไม คุรากิ แต่งโดย ฮารุฮาตะ มิชิยะ เรียบเรียงโดย Cybersound
* 2.กอนนะ คีพออน ไทร์อิน' (4:43)
คำร้อง ไม คุรากิ แต่งและเรียบเรียงโดย YOKO Black. Stone
* 3.คาเซะโนะลาลาลา-ทีวี ออน แอร์ เวอร์ชัน- (2:19)
คำร้อง ไม คุรากิ แต่งโดย ฮารุฮาตะ มิชิยะ เรียบเรียงโดย ซาโตรุ โคบายาชิ

เวอร์ชันนี้ถูกนำไปใช้ในอนิเมะยอดนักสืบจิ๋วโคนัน
* 4.คาเซะโนะลาลาลา-ฟีล เดอะ วิน มิกซ์- (5:27)
* 5.คาเซะโนะลาลาลา-ฉบับดนตรี-

## การนำไปใช้
* เพลงเปิดที่ 12 ของยอดนักสืบจิ๋วโคนัน (#3)
* อัลบั้มวิชยูเดอะเบสต์, อิฟไอบีลีฟ, ออลมายเบสต์ (#1)

## อ้างอิง

* JPOP StopWiki  

## แหล่งข้อมูลอื่น
* Mai Kuraki Official Website

หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:ซิงเกิลในปี พ.ศ. 2546
หมวดหมู่:เพลงของมาอิ คูรากิ
หมวดหมู่:เพลงประกอบอนิเมะยอดนักสืบจิ๋วโคนัน
ยุทธวิธีทางทหาร

**ยุทธวิธีทางทหาร** เป็นศาสตร์และศิลป์ของการจัดกำลังทหาร เป็นเทคนิคสำหรับการจัดยุทโธปรกรณ์ในกับหน่วยรบและการใช้ยุทโธปกรณ์และหน่วยรบในการเผชิญหน้ากับศัตรูและเอาชนะศัตรูในการทำศึก การเปลี่ยนแปลงปรัชญาและเทคโนโลยีตั้งแต่อดีตถึงปัจจุบันถูกสะท้อนออกมาด้วยการเปลี่ยนแปลงยุทธวิธีทางทหาร ศาสตร์การทหารในปัจจุบัน ยุทธวิธีเป็นระดับที่ต่ำที่สุดในการวางแผนสามระดับ อันได้แก่ (1)แผนยุทธศาสตร์, (2)แผนปฏิบัติการ และ (3)แผนยุทธวิธี การวางแผนระดับสูงที่สุด คือ ยุทธศาสตร์ ซึ่งว่าด้วยกำลังทางทหารจะแปลเป็นวัตถุประสงค์ทางการเมืองอย่างไร โดยเชื่อมโยงว่าด้านการเมืองต้องการอะไรจึงต้องใช้กำลัง และเมื่อบรรลุสิ่งที่ต้องการอะไรบ้างจึงจะยุติสงคราม ระดับกลาง คือ แผนปฏิบัติการ เป็นการแปรแผนยุทธศาสตร์ลงไปเป็นแผนยุทธวิธี ซึ่งโดยหลักแล้วเกี่ยวข้องกับการจัดกำลังพลและกำหนดภาระหน้าที่ที่ต้องกระทำรวมทั้งกำหนดเป้าหมายที่ต้องบรรลุ ส่วนแผนยุทธวิธี เป็นการเตรียมแนวทางปฏิบัติเพื่อใช้สำหรับการตัดสินใจดำเนินการหรือตอบสนองต่ออุปสรรคเฉพาะหน้าในรูปแบบต่างๆขณะทำศึก โดยพื้นฐานความเข้าใจทั่วๆไป การตัดสินใจทางยุทธวิธี เป็นไปเพื่อให้บรรลุผลดีที่สุดและส่งประโยชน์เฉพาะหน้าโดยทันทีซึ่งเป็นขอบเขตในภาพเล็ก ในขณะที่การตัดสินใจทางยุทธศาสตร์ กระทำเพื่อบรรลุประโยชน์สูงสุดโดยภาพรวมอันเป็นขอบเขตภาพใหญ่สุด ซึ่งไม่คำนึงถึงผลลัพท์ในเชิงยุทธวิธี

## แนวคิด
ยุทธวิธีทางทหารเป็นทั้งศาสตร์และศิลป์ ยุทธวิธีทางทหารตอบคำถามว่าควรจัดวางกำลังพลและใช้กำลังพลอย่างไรจึงจะดีที่สุด การปฏิบัติหลายๆอย่างไม่มีการเปลี่ยนแปลงใดๆเลยตั้งแต่การสงครามถือกำเนิดขึ้นในโลก เช่น การซุ่มโจมตี, การค้นหาและเข้าตีจากด้านข้าง, การตรวจตราและลาดข่าวอย่างสม่ำเสมอ, การสร้างและการใช้สิ่งกีดขวางเป็นเครื่องป้องกัน เป็นต้น วิธีที่ว่าด้วยการใช้ภูมิประเทศเพื่อความได้เปรียบมากที่สุดก็ไม่ได้เปลี่ยนมาก พื้นที่สูง, แม่น้ำ, หล่มโคลน, ทางสัญจร, คอคอด และปราการธรรมชาติ ล้วนสามารถใช้ได้หลากหลายรูปแบบ ก่อนคริตศตวรรษที่สิบเก้า ยุทธวิธีทางทหารมากมายล้วนถูกตีกรอบให้คำนึงถึงแต่พื้นที่การรบ ซึ่งเกี่ยวกับการเคลื่อนกำลังพลอย่างไรระหว่างการต่อสู้ในพื้นที่เปิดเป็นหลัก แต่ในปัจจุบัน มียุทธวิธีพิเศษเฉพาะทางต่างๆเกิดขึ้นเพื่อตอบสนองสถานการณ์ในหลากหลายรูปแบบ ยกตัวอย่างเช่น ยุทธวิธีรักษาความปลอดภัยให้กับห้องภายในอาคาร

ปัจจัยที่ทำให้เกิดความแตกต่างและการเปลี่ยนแปลงทางยุทธวิธีที่สำคัญที่สุดคือ มุมมองด้านเทคโนโลยีพร้อมทั้งสังคมวิทยาของเหล่าทหาร เทคโนโลยีและความแตกต่างเชิงสังคมถูกสะท้อนออกมาเป็นความหลากหลายที่แตกต่างกันของทหารและนักรบ เช่น นักรบกรีกโบราณ (กรีกฮ็อปปริเต), ทหารโรมัน, อัศวินยุคกลาง, พลธนูบนหลังม้าแบบเติร์ก-มองโกล, พลหน้าไม้จีน, ทหารราบเสื้อแดงอังกฤษ หรือ Air Cavalry trooper และ ชนชาติ สปาร์ต้า (Sparta) แต่ละประเภทมีลักษณะเฉพาะและข้อจำกัดในแบบของตนเอง เช่น ยุโธปกรณ์ที่ใช้, การส่งกำลังบำรุง และเงื่อนไขทางสังคม สิ่งเหล่านี้ทำให้การปฏิบัติตัวในสนามรบแตกต่างกัน แต่ก็ล้วนต้องการผลลัพท์เดียวกันจากการใช้ยุทธวิธี 

เป็นที่ยอมรับโดยทั่วกันว่า สงครามโลกครั้งที่หนึ่งเป็นการเปลี่ยนแปลงครั้งใหญ่ของการใช้ยุทธวิธี เนื่องจากเทคโนโลยีที่ทันสมัย ทำให้หลายยุทธวิธีเก่าๆในอดีตกลายเป็นยุทธวิธีที่ล้าสมัยและไร้ประโยชน์ในปัจจุบัน

## อ้างอิง
อนุพุทธะ

**อนุพุทธะ** หมายถึง สาวกผู้รับคำสอนจากพระสัมมาสัมพุทธเจ้ามาปฏิบัติตามจนได้สำเร็จเป็นพระอรหันต์ จึงเรียกอีกอย่างว่า **สาวกพุทธะ** โดยคำว่า *อนุพุทธะ* มาจากศัพท์ว่า อนุ (ตาม) + พุทธะ (ผู้รู้) แปลว่า ผู้ตรัสรู้ตาม

อนุพุทธะ จัดเป็นพุทธะประเภทหนึ่งในพุทธะ 3 ประเภท คือ
* **[[สัมมาสัมพุทธเจ้า|สัมมาสัมพุทธะ]]** คือ พระพุทธเจ้า ผู้ตรัสรู้ชอบด้วยพระองค์เอง และสอนให้ผู้อื่นรู้ตามได้
* **[[พระปัจเจกพุทธเจ้า|ปัจเจกพุทธะ]]** ผู้ตรัสรู้เฉพาะตน ไม่สามารถสอนผู้อื่นให้รู้ตามได้
* **อนุพุทธะ** ตรัสรู้ได้ด้วยการฟัง (สุตะ) คำสั่งสอนของพระสัมมาสัมพุทธะจนรู้ตาม และสอนให้ผู้อื่นรู้ตามได้

ในคัมภีร์มโนรถปูรณี เรียกอนุพุทธว่า **จตุสัจจพุทธะ** เพราะเป็นผู้รู้อริยสัจ 4 และเรียกผู้ศึกษาพุทธพจน์มามากจนเป็นพหูสูตว่า **สุตพุทธะ** จึงรวมเป็นพุทธะ 4 ประเภท

ในหลักสูตรนักธรรมและธรรมศึกษาโท มีวิชาอนุพุทธประวัติ (สาวกประวัติ) หมายถึง ประวัติของพระสงฆ์สาวกสำคัญในสมัยพุทธกาล

## ดูเพิ่ม
* สาวก
* พระอรหันต์

## อ้างอิง

หมวดหมู่:อริยบุคคล
หมวดหมู่:คำศัพท์ศาสนาพุทธ
วังวาล็องแซ

**วังวาล็องแซ** () เป็นคฤหาสน์ที่พำนักของตระกูลเดต็องป์แห่งวาล็องแซและตาแลร็อง-เปรีกอร์ที่ตั้งอยู่ที่วาล็องแซในจังหวัดแอ็งดร์ทางตอนกลางของประเทศฝรั่งเศส แม้ว่าที่ตั้งของวังจะอยู่ในจังหวัดแบรีแต่ลักษณะทางสถาปัตยกรรมดูคล้ายคลึงกับสิ่งก่อสร้างแบบเรอเนซองซ์แบบเดียวกับปราสาทและวังแห่งลุ่มแม่น้ำลัวร์โดยเฉพาะเมื่อเปรียบเทียบกับพระราชวังช็องบอร์ คฤหาสน์วาล็องแซได้รับการสรรเสริญโดยนักประพันธ์ชาวฝรั่งเศสฌอร์ฌ ซ็องด์ว่าเป็น "สิ่งก่อสร้างที่งดงามที่สุดในโลก" และกล่าวต่อไปว่า "ไม่มีกษัตริย์พระองค์ใดที่เป็นเจ้าของอุทยานอันงดงามมากไปกว่าอุทยานของวาล็องแซ"

## ประวัติ
คฤหาสน์วาล็องแซที่ตั้งอยู่ตอนปลายที่ราบสูงเหนือแม่น้ำสายเล็ก ๆ ชื่อนาองสร้างอย่างใหญ่โตเช่นวังหลวงโดยนักลงทุนของตระกูลเดต็องป์แห่งวาล็องแซเป็นเวลาราว 200 ปี การก่อสร้างเริ่มขึ้นในปี ค.ศ. 1540 โดยฌัก เดต็องป์ แทนที่สิ่งก่อสร้างเดิมที่เป็นปราสาทที่สร้างในคริสต์ศตวรรษที่ 12 และมาสร้างเสร็จเมื่อต่อเติมหอทางด้านใต้ในคริสตร์ศตวรรษที่ 18 

คฤหาสน์วาล็องแซเปลี่ยนมือต่อเนื่องกันในหลายครั้งในคริสต์ศตวรรษที่ 18 รวมทั้งจอห์น ลอว์ นายธนาคารผู้มีชื่อเสียงชาวสกอต ผู้ซื้อคฤหาสน์ในปี ค.ศ. 1719 และ 50 ปีต่อมาในปี ค.ศ. 1803 จักรพรรดินโปเลียนมีพระบรมราชโองการให้ชาร์ล มอริส เด ตาแลร็อง-เปรีกอร์ รัฐมนตรีต่างประเทศ แสวงหาสถานที่ที่เหมาะแก่การรับรองพระราชอาคันตุกะชาวต่างประเทศ โดยเฉพาะสำหรับพระเจ้าเฟอร์ดินานด์ที่ 7 แห่งสเปน ผู้เสด็จมาประทับที่วาล็องแซเป็นเวลา 6 ปีในฐานะนักโทษของนโปเลียน ก่อนที่จะทรงได้รับอิสรภาพในปี ค.ศ. 1813

ช่วงที่เป็นที่พำนักของตาแลร็องเป็นยุคทองของวาล็องแซ เมื่อตาแลร็องมีอำนาจในการปกครองเมืองต่าง ๆ ถึง 23 เมือง วาล็องแซเป็นของตระกูลตาแลร็องต่อมาจนถึงปี ค.ศ. 1952 เมื่อผู้สืบเชื้อสายที่เป็นชายมาสิ้นสุดลง ตาแลร็องคนสุดท้ายยกวาล็องแซให้แก่บุตรบุญธรรม ผู้ขายวังให้แก่สมาคมวังประวัติศาสตร์ในปี ค.ศ. 1979

วังวาล็องแซเป็นส่วนหนึ่งของปราสาทและวังที่ตั้งอยู่ในบริเวณลุ่มแม่น้ำลัวร์ที่ได้รับการประกาศโดยองค์การยูเนสโกให้เป็นมรดกโลกในปี ค.ศ. 2000

## อ้างอิง

*R.P. Raoul. *Guide historique de Valençay. Le château-l'église-le tombeau de Talleyrand.* Chateauroux: Laboureur, 1953.

## ดูเพิ่ม
* ปราสาทและวังแห่งลุ่มแม่น้ำลัวร์

## แหล่งข้อมูลอื่น

*Official website 
*Photos of Valençay

วาล็องแซ
วาล็องแซ
หมวดหมู่:สถาปัตยกรรมสมัยฟื้นฟูศิลปวิทยา
หมวดหมู่:สิ่งก่อสร้างในจังหวัดแอ็งดร์
หมวดหมู่:สิ่งก่อสร้างในคริสต์ศตวรรษที่ 16
หมวดหมู่:สิ่งก่อสร้างในคริสต์ทศวรรษ 1540
หมวดหมู่:สิ่งก่อสร้างตั้งแต่ ค.ศ. 1540
บัมเบิลบี

**บัมเบิลบี** () สามารถหมายถึง
* บัมเบิลบี (ผึ้ง) ผึ้งในสกุล *Bombus* มีลักษณะเด่นเป็นแถบตามตัวสีดำสลับเหลือง
* บัมเบิลบี (ทรานส์ฟอร์มเมอร์ส)‎ ตัวละครจากเรื่อง ทรานส์ฟอร์มเมอร์ส
* ไฟลท์ออฟเดอะบัมเบิลบี อินเทอร์ลูดโดยนิโคไล ริมสกี-คอร์ซาคอฟ
* ค้างคาวคุณกิตติ มีชื่อเรียกว่า bumblebee bat
ระบำมรณะ (แซ็ง-ซ็องส์)

**ระบำมรณะ** (, Op. 40) ผลงานประพันธ์ของชาร์ล กามีย์ แซ็ง-ซ็องส์ คีตกวีชาวฝรั่งเศส สำหรับขับร้องประกอบเปียโน โดยใช้คำร้องจากโคลงของอองรี กาซาลี เกี่ยวกับระบำมรณะ กล่าวถึงการฟื้นคืนจากความตายของโครงกระดูกในคืนวันฮัลโลวีน และเต้นรำตั้งแต่เที่ยงคืนจนถึงเช้าวันใหม่

ผลงานชิ้นนี้จัดแสดงครั้งแรกในปี ค.ศ. 1872  สองปีต่อมา แซ็ง-ซ็องส์ได้นำกลับมาเรียบเรียงใหม่สำหรับบรรเลงด้วยออร์เคสตรา โดยเปลี่ยนเสียงร้องเป็นการโซโลด้วยไวโอลิน  ในช่วงแรกผลงานชิ้นนี้ไม่ได้รับความนิยมนัก  ต่อมาฟรานซ์ ลิซท์ ซึ่งเป็นเพื่อนกับแซ็ง-ซ็องส์ ได้นำมาเรียบเรียงใหม่สำหรับบรรเลงด้วยเปียโน (เป็นผลงานหมายเลข S.555 ของลิซท์ ในปี  ค.ศ. 1876) 

## อ้างอิง

## แหล่งข้อมูลอื่น
* 
* Recording of *Danse macabre* on YouTube

หมวดหมู่:ความตายในดนตรี
หมวดหมู่:ผลงานของ กามีย์ แซ็ง-ซ็องส์
หมวดหมู่:งานประพันธ์ดนตรีสำหรับเปียโน
หมวดหมู่:งานประพันธ์ดนตรีสำหรับไวโอลิน
หมวดหมู่:ซิมโฟนิกโพเอ็ม
โรเมโอและจูเลียต (ไชคอฟสกี)

**โรเมโอและจูเลียต** เป็นผลงานสำหรับบรรเลงด้วยวงออร์เคสตรา ของปิออตร์ อิลิช ไชคอฟสกี ดัดแปลงจากบทละครโศกนาฏกรรมโรเมโอและจูเลียตของวิลเลียม เชกสเปียร์ ผลงานชิ้นนี้ไม่มีหมายเลขโอปุส ไชคอฟสกีได้ระบุว่าผลงานนี้ชิ้นนี้เป็น "Overture-Fantasia"

ไชคอฟสกีเริ่มประพันธ์งานชิ้นนี้ตามคำแนะนำของมิลลี บาลากิเรฟ (1837 – 1910) คีตกวีและผู้อำนวยเพลงชาวรัสเซีย ซึ่งเคยวิพากษ์วิจารณ์ผลงานของไชคอฟสกี *Fatum, Op. 77* ในปี ค.ศ. 1869  บาลากิเรฟแนะนำให้ไชคอฟสกีดัดแปลงจากผลงานของเชกเปียร์ โดยยกตัวอย่างเรื่อง คิงเลียร์ ที่เขาเคยแต่งในช่วงปี 1858-1861  

ไชคอฟสกีประพันธ์เสร็จและบรรเลงครั้งแรกเมื่อวันที่ 16 มีนาคม ค.ศ. 1870 แต่ไม่ได้รับคำชื่นชม  จึงได้นำกลับมาแก้ไขและเรียบเรียงใหม่ และออกแสดงครั้งแรกที่เซนต์ปีเตอร์สเบิร์ก เมื่อวันที่ 17 กุมภาพันธ์ ค.ศ. 1872 จากนั้นไชคอฟสกีได้นำผลงานชิ้นนี้กลับมาแก้ไขตอนจบอีกครั้งในแปดปีต่อมา  ระบุวันที่ 10 กันยายน ค.ศ. 1880 พร้อมกับระบุว่าเป็น "Overture-Fantasia" ผลงานแก้ไขครั้งที่สามนี้ได้ออกแสดงครั้งแรกเมื่อวันที่ 1 พฤษภาคม ค.ศ. 1886 ที่เมืองทบิลิซี ประเทศจอร์เจีย

## อ้างอิง

หมวดหมู่:ผลงานของ ปีเตอร์ อิลิช ไชคอฟสกี
หมวดหมู่:ซิมโฟนิกโพเอ็ม
ไอเอิร์นไฮด์

**ไอร่อนไฮด์** (Ironhide) เป็นชื่อตัวละครจากเรื่อง ทรานส์ฟอร์มเมอร์ส (Transformers) เป็นหุ่นยนต์ฝ่ายไซเบอร์ทรอน

## ประวัติ

### G1 ไอร์ออนไฮด์

### ตำนานไมครอน /ซูเปอร์ลิงก์

### ฉบับคนแสดง

thumb|250px|ไอร่อนไฮด์แปรงร่างเป็นรถกระบะจีเอ็มซี
**ไอร่อนไฮด์** () คือ หุ่นจอมบึก มีความเชี่ยวชาญในเรื่องของอาวุธหนัก เป็นพวกขาลุยและเคยท่องไปทั่วจักรวาลมาแล้วสองรอบ เขาคือหนึ่งในเพื่อนเก่าแก่ที่สุดของออพติมัส ไพรม์ และอาจจะเป็นผู้มีรอยแผลจากการรบมากที่สุดในบรรดาพี่น้อง จะทำหน้าที่คอยดูแลความปลอดภัยให้กับทุกคนหรือทุกสิ่งที่มีความสำคัญ และทำหน้าที่เป็นบอดี้การ์ดส่วนตัวให้กับออพติมัส ไพรม์ ประโยคติดปากของเขาก็คือ “วงจรไฟฟ้าไฮเทคไม่มีวันแทนที่มันสมองได้”

แม้จะดูหยาบกระด้าง แต่ก็ใจดี ไอร่อนไฮด์สามารถยิงของเหลวแบบต่างๆ ได้ ตั้งแต่ไนโตรเจนความเย็นสูงจนถึงตะกั่วที่ร้อนจัด มีเครื่องตรวจจับโซนาร์ เรดาร์ และคลื่นวิทยุ ถึงแม้ไอร่อนไฮด์จะเป็นออโต้บ็อตส์ที่เคลื่อนไหวช้าที่สุด แต่ผิวของไอร่อนไฮด์ทำจากไทธิลเลี่ยม สตีล อัลลอยที่ถูกฉีดผสมกับคาร์บอนไฟเบอร์ ทำให้มีความทนทานต่อการโจมตีเกือบทุกรูปแบบ และทำให้เขาเป็นออโต้บ็อตส์ที่มีความเปราะบางน้อยที่สุด

ในภาพยนตร์เรื่อง ทรานส์ฟอร์มเมอร์ส 3 ไอร่อนไฮด์ถูกเซนติเนล ไพรม์ ฆ่าตาย เพราะเซนติเนล ไพรม์ ทำข้อตกลงกับเมกะทรอน เพื่อผลประโยชน์ของดวงดาวไซเบอร์ทรอน เขาสูง 22 ฟุต และ ในทรานส์ฟอร์เมอร์ส บัมเบิ้ลบี 6 ไอร่อนไฮด์ได้กลับมาทำสงครามร่วมกับพวกแร็ตเชตที่ไซเบอร์ทรอน ให้เสียงพากย์ภาษาอังกฤษและพากย์ภาษาไทยโดย เจซ ฮาร์เนล และ บุญชนะ โชควิชาโกศล

## แหล่งข้อมูลอื่น
* Ironhide at the Transformers Wiki
* Ironhide galleries at Seibertron.com

หมวดหมู่:ทรานส์ฟอร์เมอร์ส
หมวดหมู่:ตัวละครภาพยนตร์ไซไฟ
การเรียงลำดับแบบแทรก

thumb|ตัวอย่างอัลกอริทึมแบบแทรก
ในสาขาวิทยาการคอมพิวเตอร์ **การเรียงลำดับแบบแทรก** () เป็นขั้นตอนวิธีการเรียงลำดับอย่างง่าย ทำงานโดยจะแบ่งข้อมูลในรายการเป็นสองส่วนคือส่วนที่เรียงแล้วและส่วนที่ยังไม่เรียง แน่นอนว่าในตอนเริ่มแรกส่วนที่เรียงแล้วก็จะมีอย่างน้อยหนึ่งตัว และจะเริ่มหยิบข้อมูลตัวหนึ่งของส่วนที่ยังไม่เรียงมาเปรียบเทียบเพื่อหาตำแหน่งที่เหมาะสมในการแทรกลงในข้อมูลส่วนที่เรียงแล้ว ลักษณะเดียวกับการเรียงไพ่ในมือ และด้วยประสิทธิภาพ *O(n<sup>2</sup>) * ดังนั้นการเรียงลำดับแบบแทรกจึงไม่เหมาะในการทำงานในรายการที่มีจำนวนสมาชิกมาก ๆ ซึ่งขั้นตอนวิธีการเรียงลำดับซึ่งซับซ้อนกว่าเช่น การเรียงลำดับแบบเร็ว, การเรียงลำดับแบบผสาน, การเรียงลำดับแบบฮีป มีความเหมาะสมมากกว่า

## ขั้นตอนวิธี (อัลกอริทึม)
### ตัวอย่างทีละขั้นตอน
การเรียงลำดับข้อมูลในรายการดังนี้ 3 9 8  7 6 ด้วยขั้นตอนวิธีแบบแทรก เริ่มต้นด้วยข้อมูลทุกตัวยกเว้นตัวแรกยังไม่ได้เรียง ข้อมูลที่อยู่ในเครื่องหมาย (..) ถือว่าเป็นข้อมูลที่เรียงจากน้อยไปมากแล้ว

**ครั้งที่ 1**

[ (3) **9** 8 7 6 ] \to [ (3 **9**) 8 7 6 ]

**ครั้งที่ 2**

[ (3 9) **8** 7 6 ] \to [ (3 9 **8**) 7 6 ]

[ (3 9 **8**) 7 6 ] \to [ (3 **8** 9) 7 6 ]

**ครั้งที่ 3**

[ (3 8 9) **7** 6 ] \to [ (3 8 9 **7**) 6 ]

[ (3 8 9 **7**) 6 ] \to [ (3 8 **7** 9) 6 ]

[ (3 8 **7** 9) 6 ] \to [ (3 **7** 8 9) 6 ]

**ครั้งที่ 4**

[ (3 7 8 9) **6** ] \to [ (3 7 8 9 **6**) ]

[ (3 7 8 9 **6**) ] to [ (3 7 8 **6** 9) ]

[ (3 7 8 **6** 9) ] \to [ (3 7 **6** 8 9) ]

[ (3 7 **6** 8 9) ] \to [ (3 **6** 7 8 9) ]

เรียงเสร็จเรียบร้อย

### ตัวอย่างรหัสเทียม

```pascal
begin insertionSort ( A : list of sortable items )
   for i = 1 to length (A) - 1
      item = A[i]
      cmpPos = i - 1
      while cmpPos >= 0 and item < A[cmpPos]
         A[cmpPos + 1] = A[cmpPos]
         cmpPos = cmpPos - 1
      end while
      A[cmpPos + 1] = item
   end for
end
```


หมวดหมู่:ขั้นตอนวิธีการเรียงลำดับ
หมวดหมู่:การเรียงแบบเปรียบเทียบ
หมวดหมู่:การเรียงแบบเสถียร
หมวดหมู่:การเรียงแบบออนไลน์